יניב עשור

יניב עשור (נולד ב-15 ביולי 1972) הוא קצין בצה"ל בדרגת אלוף, המשמש ראש אכ"א. קודם לכן שימש בין היתר ראש חטיבת המבצעים באמ"ץ, מפקד אוגדת הבשן, מפקד חטיבת גולני, מפקד עוצבת חירם ומפקד יחידת אגוז.

== ביוגרפיה ==
עשור, בנם של חנניה ומזל, נולד וגדל במושב מבטחים.<ref></ref> התגייס לצה"ל בשנת 1990, ושובץ בגדוד 12 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 12 ושימש כמפקד מחלקה בפלוגה ג'. בשנת 1996 מונה למפקד פלוגה רובאית בגדוד 12, ושימש בתפקיד בין היתר במהלך מבצע ענבי זעם. בהמשך שירת כקצין הבטיחות של חטיבת גולני. לאחר מכן מונה למפקד פלחה"ן גולני בין השנים 1997–1999. בהמשך שימש כסגן מפקד גדוד 51 בין השנים 2001–2002, בין היתר במהלך מבצע חומת מגן. בשנת 2002 יצא ללימודים במכללה לפיקוד ולמטה של המארינס, בארצות הברית. לאחר שובו מונה לקצין אג"ם של חטיבת גולני בין השנים 2003–2004.

בשנת 2004 הועלה לדרגת סא"ל ומונה למפקד גדוד 51, ושימש בתפקיד עד שנת 2006. הוביל את הגדוד בין היתר בביצוע תוכנית ההתנתקות, במבצע גשמי קיץ ובמבצעים נוספים כנגד הטרור הפלסטיני באינתיפאדה השנייה ברצועת עזה, ובמהלך מלחמת לבנון השנייה. במהלך המלחמה פיקד על הגדוד בין היתר בקרב בינת ג'בייל. במהלך הקרב הרגו לוחמי הגדוד עשרות מחבלי חזבאללה, השמידו שלושה משגרי קטיושות ופוצצו מצבורי תחמושת ורקטות שנתפסו. בקרב הקשה ספג הגדוד שמונה הרוגים, בהם סגנו, רועי קליין, ועשרים פצועים. על פעילותו במלחמה, עוטר הגדוד בפיקודו בצל"ש יחידתי, ממפקד פיקוד הצפון, גדי איזנקוט. לאחר המלחמה מונה למפקד יחידת אגוז בין השנים 2006–2008, והוביל אותה בלחימה ברצועת עזה. באחד המבצעים, בינואר 2008, הרגו כוחות היחידה בפיקודו, בסיוע שריון וחיל האוויר 18 מחבלים, בהם בנו של בכיר חמאס מחמוד א־זהאר. לאחר מכן יצא ללימודים.

בספטמבר 2009 הועלה לדרגת אל"ם ומונה למפקד עוצבת חירם, ושימש בתפקיד עד יולי 2011. בהמשך מונה לסגן מפקד עוצבת געש בין השנים 2011–2012. ב-19 ביולי 2012 מונה למפקד חטיבת גולני, ושימש בתפקיד עד 11 ביוני 2014. לאחר מכן יצא ללימודים. ב-9 בספטמבר 2015 הועלה לדרגת תא"ל ומונה למפקד אוגדת הבשן, ושימש בתפקיד עד 11 בפברואר 2018. ב-9 באפריל 2018 מונה לראש חטיבת המבצעים באמ"ץ, תפקיד אותו מילא עד 13 באוקטובר 2020.

ב-14 בפברואר 2021 הועלה לדרגת אלוף וב-21 בפברואר נכנס לתפקידו כראש אכ"א.

== חיים אישיים ==
עשור מתגורר במושב כפר הרא"ה, נשוי ואב לארבעה. הוא בעל תואר ראשון בלוגיסטיקה מאוניברסיטת בר-אילן, ותואר שני במנהל עסקים מאוניברסיטת בן-גוריון בנגב. בוגר המכללה לפיקוד ולמטה של המארינס בארצות הברית, ובוגר המכללה המלכותית ללימודי ביטחון בבריטניה.

== לקריאה נוספת ==
* 
* 
* 
* 

== קישורים חיצוניים ==

* אמיר בוחבוט, [http://www.nrg.co.il/online/1/ART1/456/279.html "ראינו איך המחבלים בורחים מהפחד"], מעריב, 29 ביולי 2006
* , פרק מספרו של עשהאל לובוצקי, מן המדבר והלבנון, הוצאת ידיעות ספרים, מתוך "אתר הגבורה"
* שי קלפר, [https://web.archive.org/web/20200222224130if_/http://maarachot.idf.il/PDF/FILES/1/112571.pdf מנהיגות המג"ד בשדה הקרב בעבר, בהווה ובעתיד] , מערכות 434, דצמבר 2010, עמ' 26–37
* אחיקם משה דוד, [http://www.nrg.co.il/online/1/ART2/280/507.html סבב מינויים בדרג הפיקוד הצה"לי], מעריב, 5 בספטמבר 2011
* ארז תדמור, [http://www.fresh.co.il/vBulletin/showthread.php?t=62090&highlight=%E2%E9%E0+%E7%E6%E5%FA#post323144 "רוצה להיות הראשון בפינוי"], מקור ראשון, 20 במאי 2005, כפי שהועלה באתר "פרש"
* מאיה קרני, [http://www.fresh.co.il/vBulletin/showthread.php?t=225974#post1459566 אין מילה כזו שיקום], במחנה, כפי שהועלה באתר "פרש"
* 
* 
* 
* 

== הערות שוליים ==

קטגוריה:מפקדי גדודים בחטיבת גולני
קטגוריה:מפקדי יחידת אגוז
קטגוריה:מפקדי עוצבת חירם
קטגוריה:מפקדי חטיבת גולני
קטגוריה:מפקדי אוגדת הבשן
קטגוריה:ראשי חטיבת המבצעים
קטגוריה:ראשי אגף כוח אדם
קטגוריה:אלופי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:בוגרי אוניברסיטת בר-אילן
קטגוריה:בוגרי אוניברסיטת בן-גוריון בנגב
קטגוריה:כפר הרא"ה: אישים
קטגוריה:ישראלים שנולדו ב-1972